CELEX: 62018TN0274
Language: da
Date: 2018-04-30 00:00:00
Title: Sag T-274/18: Sag anlagt den 30. april 2018 — Klymenko mod Rådet

201806290691986822018/C 249/452742018TC24920180716DA01DAINFO_JUDICIAL20180430353622Sag T-274/18: Sag anlagt den 30. april 2018 — Klymenko mod Rådet
 ---documentbreak--- C2492018DA3520120180430DA0045352362Sag anlagt den 30. april 2018 — Klymenko mod Rådet
   (Sag T-274/18)2018/C 249/45Processprog: fransk
      Parter
   
   
      Sagsøger: Oleksandr Viktorovych Klymenko (Moskva, Rusland) (ved advokat M. Phelippeau)
   
      Sagsøgt: Rådet for Den Europæiske Union
   
      Sagsøgerens påstande
   
   
            —
         
         
            Det af Oleksandr Viktorovych Klymenko anlagte søgsmål antages til realitetsbehandling.
         
      
            —
         
         
            EU-Rådets afgørelse 2018/333 af 5. marts 2018 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine annulleres.
         
      
            —
         
         
            Rådets gennemførelsesforordning (EU) 2018/326 af 5. marts 2018 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine annulleres.
         
      
            —
         
         
            Rådet for Den Europæiske Union tilpligtes at betale sagsomkostningerne i henhold til artikel 87 og 91 i Rettens procesreglement.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
            1.
         
         
            Det første anbringende vedrører de anfægtede retsakters utilstrækkelige begrundelse.
         
      
            2.
         
         
            Det andet anbringende vedrører en tilsidesættelse af retten til forsvar og retten til adgang til effektive retsmidler, der er sikret ved de grundlæggende principper i EU-retten, bl.a. artikel 47 i Den Europæiske Unions charter om grundlæggende rettigheder samt artikel 6 og 13 i den europæiske konvention til beskyttelse af menneskerettigheder og grundlæggende frihedsrettigheder.
         
      
            3.
         
         
            Det tredje anbringende vedrører manglende retsgrundlag, eftersom artikel 29 i traktaten om Den Europæiske Union ikke kan være retsgrundlag for den restriktive foranstaltning, der er blevet truffet over for Oleksandr Viktorovych Klymenko.
         
      
            4.
         
         
            Det fjerde anbringende vedrører det forhold, at der foreligger en faktuel fejl, idet Oleksandr Viktorovych Klymenko har fremlagt oplysninger, der attesterer et manglende tilstrækkeligt faktuelt grundlag for nogen som helst strafferetlig procedure.
         
      
            5.
         
         
            Det femte anbringende vedrører en tilsidesættelse af den grundlæggende ret til respekt for ejendom, som er et grundlæggende princip i EU-retten, der er beskyttet ved artikel 17 i Den Europæiske Unions charter om grundlæggende rettigheder og ved artikel 1 i tillægsprotokol nr. 1 til den europæiske konvention til beskyttelse af menneskerettigheder og grundlæggende frihedsrettigheder.